**ПРИЛОЖЕНИЕ № 13.1**

**ПРОЕКТ НА ДОГОВОР**

**№………..……/……………...**

**ДОСТАВКА НА ТЕХНИЧЕСКО ОБОРУДВАНЕ – КОМПЮТРИ И СЕРВИЗНО ОБСЛУЖВАНЕ ПРЕЗ ГАРАНЦИОНЕН СРОК**

Днес, ...........2017г., в град Варна, между:

**ПЪРВА ЕЗИКОВА ГИМНАЗИЯ ГР. ВАРНА,** с адрес: гр. Варна, ул. “Подвис” №29, БУЛСТАТ: ..................**, представлявана** от **Веселин Иванов Василев -** Директор**,** наричан за краткост **ВЪЗЛОЖИТЕЛ** - от една страна

и ……………….., ЕИК ……………, вписано в Търговския регистър при Агенцията по вписванията, със седалище и адрес на управление: ……………….., представлявано от ………..– …………, наричано по-долу ИЗПЪЛНИТЕЛ, от друга страна,

 на основание чл. 112, ал. 1 от Закон за обществените поръчки и Решение № ………/………..2017 г. на Директора на Първа Езикова Гимназия гр. Варна за определяне на изпълнител след проведена процедура публично състезание на основание чл. 18, ал.1,т.12 и чл.20, ал.2,т.2 от ЗОП, съгласно определения в Решение №...........................г. и Обявление с изх. №.........................................г., се сключи настоящият договор за следното:

**І. ПРЕДМЕТ НА ДОГОВОРА**

**Чл. 1**. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да достави срещу възнаграждение техническо оборудване - компютри, съгласно предложение за изпълнение на поръчката – Приложение № 2, неразделна част от настоящия договор, в съответствие с изискванията, заложени в него и съгласно техническото и ценово предложение на ИЗПЪЛНИТЕЛЯ – Приложения № 4 и № 2.2 - неразделна част от договора, по обособена позиция № 1

**II. СРОК И МЯСТО НА ИЗПЪЛНЕНИЕ**

**Чл. 2.** Настоящият договор влиза в сила от датата на неговото подписване и е със срок на изпълнение до 30 календарни дни.

**Чл. 3.** Доставката ще се извърши на територията на Република България, гр. Варна в административната сграда на ВЪЗЛОЖИТЕЛЯ.

**III. ЦЕНА И НАЧИН НА ПЛАЩАНЕ**

**Чл.4 (**1) ВЪЗЛОЖИТЕЛЯТ се задължава да заплати на ИЗПЪЛНИТЕЛЯ цена за изпълнение на настоящия договор в размер на .................................................. (словом:.................................) лева без ДДС (или ........ лв. (словом:.........................) с ДДС), съобразно ценовата му оферта – Приложение № 4 към настоящия договор.

(2) В цената по ал. 1 са включени всички разходи по доставка на техниката на мястото на доставка, посочено в чл.3, както и разходите за гаранционното й обслужване. ВЪЗЛОЖИТЕЛЯТ не дължи заплащането на каквито и да е други разноски, направени от изпълнителя като например транспортни разноски и др.

(3) Плащането на цената по договора  се извършва, както следва: при сключване на договора изпълнителя предоставя оригинална данъчна фактура включваща думата „аванс” за 100% от стойността на договора, а ВЪЗЛОЖИТЕЛЯТ превежда 100% от сумата по фактурата по сметка на ИЗПЪЛНИТЕЛЯ. Всички банкови такси са за сметка на ИЗПЪЛНИТЕЛЯ.

(4) Плащанията се извършват в български лева с платежно нареждане по сметка посочена от ИЗПЪЛНИТЕЛЯ, а именно:

 Банка:

 Клон и адрес на клона:

 BIC code:

 IBAN:

 Наименование на титуляра:

**ІV. ГАРАНЦИИ**

**Чл. 5.1** (1) При сключването на настоящия договор ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение на договора (парична или банкова) в размер на **3 %** (три процента) от стойността на договора, посочена в чл. 4, ал. 1, без ДДС или ....................... (................) лв. Приложение №4 към настоящия договор. Когато се представя банкова гаранция, срокът на нейната валидност следва да бъде не по-малко от 30 (тридесет) дни от датата на приключване на договора.

 (2) ВЪЗЛОЖИТЕЛЯТ освобождава гаранцията за изпълнение на договора, без да дължи лихви в срок до **30 (тридесет)** дни след окончателното приемане на изпълнението на договора с подписан приемо-предавателен протокол за доставка и след уреждане на всички финансови претенции между страните.

(3) ВЪЗЛОЖИТЕЛЯТ може да задържи представената гаранция, ако в срока на изпълнение на договора ИЗПЪЛНИТЕЛЯ не изпълни качествено или в договорените срокове задълженията си по него.

(4) ВЪЗЛОЖИТЕЛЯТ задържа гаранцията за изпълнение на договора и в случаите, когато:

1. възникне спор между страните по договора за неговото изпълнение, който е внесен за решаване в компетентния съд;

2. поради виновно неизпълнение на задълженията на ИЗПЪЛНИТЕЛЯ, Възложителят развали договора;

3. ИЗПЪЛНИТЕЛЯТ не започне работа по изпълнението на договора.

(5) В случаите по т. 2 и 3 на предходната алинея задържаната гаранция не изчерпва правото на Възложителя за обезщетение на претърпените вреди по общия ред.

**Чл. 5.2 Участникът избран за изпълнител при подписване на договора представя документ- Гаранция за авансово плащане.**

 1.Гаранцията, която обезпечава авансово предоставените средства, е в размера на тези средства и се освобождава до три дни след изтичане на срока по т.4.

 2.Заплащането ще се извършва 100% авансово от страна на Възложителя, в срок до 30 дни след подписване на договора, и представяне на гаранция от страна на изпълнителя за обезпечаване на авансово предоставените средства.

3.Изпълнителят представя при подписването на договора гаранция за авансово плащане - под формата която участника избере съгласно чл. 111, ал.5 от ЗОП - парична сума, внесена по сметка на ВЪЗЛОЖИТЕЛЯ, или безусловна и неотменяема банкова гаранция за авансово плащане в оригинал, издадена от банка в полза на Възложителя или застраховка, която обезпечава авансовото плащане чрез покритие на отговорността на изпълнителя.

4. Размерът на гаранцията за авансово плащане по договора е 100 (сто) % от цената на договора с ДДС и е със срок на валидност от датата на издаването й, до най-малко 30 дни след изтичане на срока за доставка на стоките, предложен от Изпълнителя.

 5.При пълно неизпълнение на доставката, предмет на настоящия договор от страна на Изпълнителя, в срок повече от 15 дни след изтичане на срока за доставка на стоките, предложен от Изпълнителя, Възложителят има право да задържи целия размер на гаранцията за авансово плащане.

 6.Условията и сроковете за задържане или освобождаване на гаранцията за изпълнение и на гаранцията за авансово плащане се уреждат в договора за обществената поръчка.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.6. (**1) ВЪЗЛОЖИТЕЛЯТ има право:

1. да иска от ИЗПЪЛНИТЕЛЯ да изпълни предмета на договора без отклонения, качествено и в срок, в съответствие с условията по договора;

2. да извършва проверка на качеството на извършената доставка, като изисква от изпълнителя предоставяне на техническа документация.

(2) ВЪЗЛОЖИТЕЛЯТ се задължава:

1. да получи стоката, която отговаря на условията по договора;

2. да прегледа стоката при получаването й и извърши тестване, и ако има възражения незабавно да уведоми Изпълнителя за видими недостатъци;

3. да приеме доставката съгласно условията на настоящия договор и да заплати съответното възнаграждение по реда и условията на раздел IІІ.

(3) Когато ИЗПЪЛНИТЕЛЯ не спазва изискванията на договора, сроковете за изпълнение и техническата спецификация, ВЪЗЛОЖИТЕЛЯТ може да откаже приемането на изпълнението, докато ИЗПЪЛНИТЕЛЯ не изпълни изцяло своите задължения съгласно условията на договора, или да откаже частично или изцяло заплащането на цената по договора.

(4) Да състави констативен протокол за установяване неспазване на изискванията на техническата спецификация и при недостатъци, подписан от лицата посочени в чл.19, в който се определя срока за отстраняването им.

(5) ВЪЗЛОЖИТЕЛЯТ може да откаже да приеме изцяло или частично изпълнението на съответната доставка, съответно да откажа да заплати частично или изцяло цената по договора в случай че недостатъците и отклоненията от изискванията, констатирани по реда на предходния член не се отстранят от ИЗПЪЛНИТЕЛЯ своевременно за негова сметка.

(6) ВЪЗЛОЖИТЕЛЯТ има право да изисква от Изпълнителя да сключи и да му представи договори за подизпълнение с посочените в офертата му подизпълнители или допълнително споразумение за замяна на посочен подизпълнител заедно с доказателства, че са изпълнени условията по чл. 66, ал. 2 и 11 от ЗОП.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.7.** (1) ИЗПЪЛНИТЕЛЯТ има право:

 **1. да получи необходимата информация и съдействие от страна на ВЪЗЛОЖИТЕЛЯ при подготовката и в процеса на изпълнение на сключения договор;**

 **2. да получи уговореното в настоящия договор възнаграждение при условията, посочени в него.**

(2) ИЗПЪЛНИТЕЛЯТ е длъжен:

1. да изпълни предмета на договора качествено, в съответствие с изискванията на ВЪЗЛОЖИТЕЛЯ, в срока и съобразно другите условия, предвидени в настоящия договор.

2. да не разкрива информация пред трети лица, станала му известна при и по повод изпълнението на задълженията му по този договор.

 **3. да информира текущо ВЪЗЛОЖИТЕЛЯ за хода на изпълнението на настоящия договор;**

 **4. да отстранява за своя сметка констатирани по реда на чл. 6, ал. 4 недостатъци;**

 **5. да изготвя двустранно/и приемо-предавателен/ни протокол/и за доставка на стоката които да представи на Възложителя за подпис без забележки или за отразяване на рекламация.**

 **6. да осигури гаранционна поддръжка на стоката при следните условия:**

|  |  |
| --- | --- |
| **Устройство** | **Гаранционен срок**  |
|  |  |

**ИЗПЪЛНИТЕЛЯТ СЕ ЗАДЪЛЖАВА ДА ОТСТРАНИ ВЪЗНИКНАЛА ПОВРЕДА В СЛЕДНИЯ СРОК:……………………………....................................................................**

**7. при невъзможност срокът за отстраняване на проблем да бъде спазен, за времето, необходимо за възстановяване на функционалността на дефектиралото устройство, да предостави друго от същия или по-висок клас.**

**VII. ПРИЕМАНЕ НА ВЪЗЛОЖЕНИТЕ ДЕЙНОСТИ**

**Чл.8.** Приемането на доставката по договора се осъществява чрез подписване, от оторизираните лица по чл. 19 от този договор, на двустранни приемо-предавателни протоколи за доставка, които заедно с издадената фактура са основание за извършване на плащане, съобразно условията на настоящия договор.

**VIII. ОТГОВОРНОСТ И НЕУСТОЙКИ**

**Чл. 9. (1)** В случай, че ИЗПЪЛНИТЕЛЯТ не започне или преустанови виновно изпълнението на доставката, същият дължи неустойка в размер на 10 % от стойността на договореното възнаграждение, респ. от останалата недоставена част от стоката, като сумата се удържа при изплащане на възнаграждението, ако такова се дължи.

**(2)** Сумата по ал.1 може да се удържи от представената гаранция за добро изпълнение на договора или да се предяви за плащане от ИЗПЪЛНИТЕЛЯ по общия ред.

**(3) Ако ИЗПЪЛНИТЕЛЯТ не достави стоката съгласно договорения срок, същият дължи неустойка на ВЪЗЛОЖИТЕЛЯ в размер на 0,5 % от стойността на забавената доставка за всеки просрочен ден, но не повече от 10 % от стойността на договора.**

**Чл. 10.** При забава в плащанията на уговореното възнаграждение, ВЪЗЛОЖИТЕЛЯТ дължи неустойка в размер на 0.2 % от неизпълненото задължение за всеки ден закъснение, но не повече от 10 % от стойността на дължимото възнаграждение.

 Чл. 11. **Страната, която е понесла вреди от неизпълнението, може да търси обезщетение за претърпени вреди по общия ред и за вреди в по-голям размер от уговорената неустойка в този договор.**

Чл. 12. **Ако дейностите по настоящия договор не отговарят изцяло на неговия предмет или на указанията на ВЪЗЛОЖИТЕЛЯ, или е изпълнен толкова лошо, или съдържа съществени недостатъци, които не могат да бъдат поправени, ВЪЗЛОЖИТЕЛЯТ има право да откаже частично или изцяло заплащането на цената по договора.**

**IX. ПРЕКРАТЯВАНЕ НА ДОГОВОРА**

**Чл. 13.** Настоящият договор се прекратява:

1. с изтичане на срока по чл.2 в случай че са изпълнени и приети всички възложени дейности;
2. по взаимно съгласие между страните, изразено в писмена форма, като страните не си дължат неустойки, но ВЪЗЛОЖИТЕЛЯТ заплаща на ИЗПЪЛНИТЕЛЯ извършените и приети до прекратяването на договора дейности;

3. едностранно от ВЪЗЛОЖИТЕЛЯ при констатирано неизпълнение или лошо изпълнение на задълженията от страна на ИЗПЪЛНИТЕЛЯ със 7-дневно писмено предизвестие;

4. ВЪЗЛОЖИТЕЛЯТ може да развали договора едностранно, със 7 (седем) дневно писмено предизвестие и когато Изпълнителят:

* 1. забави изпълнението на някое от задълженията си по договора с повече от 10 (десет) работни дни;
	2. не отстрани допуснатите пропуски в работата си в определения от Възложителя срок;
	3. системно не изпълнява задълженията си по договора;
	4. бъде обявен в неплатежоспособност или когато бъде открита процедура за обявяване в несъстоятелност или ликвидация;

 5. Възложителят прекратява договора в случаите на чл. 118, ал. 1, т. 1 и 2 от Закона за обществените поръчки.

 6. Във всички случаи на прекратяване на договора и независимо от причините за това, Изпълнителят дължи възстановяване на платените му авансово суми по договора при следните условия, и както следва:

6.1. в пълен размер, когато няма извършени и/или приети работи по договора, съгласно условията на договора;

6.2. в размера, представляващ разликата между стойността на действително извършените и приети работи по договора, съгласно условията на договора и стойността на извършеното авансово плащане, когато авансът е в по-висок размер;

7. Възстановяването на авансовите суми се дължи от ИЗПЪЛНИТЕЛЯТ незабавно, на датата, следваща датата на прекратяване на договора по банковата сметка на ВЪЗЛОЖИТЕЛЯ.

8. Страните по договора за обществена поръчка не могат да го изменят.

 8.1. Изменение на сключения договор за обществена поръчка се допуска при условията на чл. 116 от ЗОП.

 9. когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата.

**Чл. 14.** В случай, че изпълнението по договора стане невъзможно по обективни причини, които не могат да се вменят във вина на никоя от страните, то неговото действие се прекратява писмено. В този случай разходите за извършената работа за времето до прекратяване на договора остават за сметка на всяка от страните така, както са направени.

**X. ЗАКЛЮЧИТЕЛНИ РАЗПОРЕДБИ**

**Чл.15**. (1) Кореспонденцията по този договор се осъществява в писмена форма. Във всяка писмена кореспонденция, отнасяща се до настоящия договор между ВЪЗЛОЖИТЕЛЯ и ИЗПЪЛНИТЕЛЯ, трябва да бъдат посочвани заглавието и идентификационния номер на този договор, както и да бъде изпращана до лицата за контакти, посочени в чл. 19.

(2) При промяна на посочените данни, всяка от страните е длъжна да уведоми другата писмено в седемдневен срок от настъпване на промяната.

**Чл.16.** Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

**Чл.17.** Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие чрез преговори, а при непостигане на такова - спорът се отнася за решаване пред компетентния съд на територията на Република България по реда на Гражданския процесуален кодекс.

**Чл.18.** За неуредените в настоящия договор въпроси се прилагат разпоредбите на Закона за задълженията и договорите и действащото българско законодателство.

**Чл.19**. Страните определят лица за контакт, които осъществяват контрол и наблюдение на изпълнението на договора, както следва:

**Лице за контакт от страна на ВЪЗЛОЖИТЕЛЯ: Евгения Койчева**

**Лице за контакт от страна на ИЗПЪЛНИТЕЛЯ: /име, тел., факс, електронен адрес, адрес:/……………………………………………………………………………………………………**

**Настоящият договор се подписва в пет еднообразни екземпляра – четири за ВЪЗЛОЖИТЕЛЯ и един за ИЗПЪЛНИТЕЛЯ.**

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

Забележка: Приложенията към договора ще бъдат изготвени съгласно офертата на класирания на първо място участник